Diari Oficial de la Generalitat Valenciana


Sumari del DOGV 8738, del 12-02-2020 (2020/1168)

RESOLUCIÓ de 30 de desembre de 2019, de l'Institut Valencià de la Joventut, per la qual s'atorguen els Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de Serveis Socioculturals i a la Comunitat sobre temes de joventut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8738

Data del DOGV
:   12-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1168


Data del document
:   30-12-2019

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 30 de desembre de 2019, de l'Institut Valencià de la Joventut, per la qual s'atorguen els Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de Serveis Socioculturals i a la Comunitat sobre temes de joventut. [2020/1168]  
Per mitjà de la Resolució de 24 d'octubre de 2018, del director general de l'Institut Valencià de la Joventut, es van convocar els Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de Serveis Socioculturals i a la Comunitat sobre temes de joventut.  
De conformitat amb el que s'exposa en l'objecte d'aquesta convocatòria, amb la creació d'aquests premis es pretén donar a conéixer els millors treballs de tesis doctorals, de fi de màster, de fi de grau i del mòdul professional de projecte de cicles formatius superiors, i reconéixer-ne l'autoria. Així mateix, en l'apartat segon de la convocatòria s'estableix que es concediran fins a 10 premis de 1.000 - per a tesis doctorals, fins a 10 premis de 600 - per a treballs de fi de màster, fins a 10 premis de 600 - per a treballs de fi de grau i fins a 10 premis de 200 - per a treballs del mòdul professional de projecte de cicles formatius de grau superior de la família de Serveis Socioculturals i a la Comunitat.  
  
Per mitjà de la Resolució de 4 de desembre de 2019, del director general de l'Institut Valencià de la Joventut, es van fer públics els treballs admesos i exclosos de la convocatòria dels Premis IVAJ 2018.  
Per tot el que antecedeix, vista la proposta de la comissió de selecció i valoració en aplicació dels criteris establits en el punt nové de la Resolució de 24 d'octubre de 2019 per la qual es convoquen aquests premis, i d'acord amb el punt segon d'aquesta, atesa la puntuació obtinguda i el compliment del requisit de tractar sobre temes de la joventut valenciana, resolc:  
Atorgar els Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de Serveis Socioculturals i a la Comunitat sobre temes de joventut als autors dels treballs relacionats en els annexos I, II, III i IV de la present resolució, amb els imports indicats en aquests, amb càrrec a la línia S6024000 del capítol IV del pressupost de despeses de l'IVAJ per a l'exercici 2019.  
De conformitat amb el que es disposa en el punt sisé de la convocatòria les persones autores dels treballs premiats hauran d'aportar el model de domiciliació bancària, en els registres de les seus de l'IVAJ a Alacant (rambla de Méndez Núñez, núm. 41, torre de la Generalitat, 03388), Castelló de la Plana (carrer dels Orfebres Santalínea, núm. 2, 12184) i València (carrer de l'Hospital, núm. 11, 46328), sense perjudici de les formes que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques. Aquest document es pot obtindre en l'enllaç https://www.gva.es/downloads/publicados/IN/HOR0003E.pdf.  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que dicta la present resolució, en el termini d'un mes comptat des de l'endemà de la notificació, o bé, directament, un recurs contenciós administratiu davant dels jutjats contenciosos administratius, en el termini de dos mesos comptats des de l'endemà de la notificació. Tot de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'estime oportuna.  
  
  
València, 30 de desembre de 2019.- El director general de l'Institut Valencià de la Joventut. Jesús Martí Nadal.